CELEX: 32013D0225
Language: sl
Date: 2013-05-17 00:00:00
Title: 2013/225/EU: Izvedbeni sklep Komisije z dne 17. maja 2013 o spremembi Izvedbenega sklepa 2012/362/EU o finančnem prispevku Unije za nekatere države članice za podporo neobveznih študij spremljanja izgub kolonij medonosnih čebel glede podaljšanja roka za navedene programe držav članic za navedene študije (notificirano pod dokumentarno številko C(2013) 2785)

22.5.2013   
            
            
               SL
            
            
               Uradni list Evropske unije
            
            
               L 135/22
            
         IZVEDBENI SKLEP KOMISIJE
   z dne 17. maja 2013
   o spremembi Izvedbenega sklepa 2012/362/EU o finančnem prispevku Unije za nekatere države članice za podporo neobveznih študij spremljanja izgub kolonij medonosnih čebel glede podaljšanja roka za navedene programe držav članic za navedene študije
   (notificirano pod dokumentarno številko C(2013) 2785)
   (Besedilo v angleškem, danskem, estonskem, finskem, francoskem, grškem, italijanskem, latvijskem, litvanskem, madžarskem, nemškem, nizozemskem, poljskem, portugalskem, slovaškem, španskem in švedskem jeziku je edino verodostojno)
   (2013/225/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1), zlasti člena 23 Odločbe,
   ob upoštevanju naslednjega:
   
               (1)
            
            
               Izvedbeni sklep Komisije 2012/362/EU (2) predvideva, da se finančna pomoč Unije odobri Belgiji, Danski, Nemčiji, Estoniji, Grčiji, Španiji, Franciji, Italiji, Latviji, Litvi, Madžarski, Poljski, Portugalski, Slovaški, Finski, Švedski in Združenemu kraljestvu za programe študij spremljanja izgub kolonij medonosnih čebel za obdobje od 1. aprila 2012 do 30. junija 2013.
            
         
               (2)
            
            
               Smernice za poskusni projekt spremljanja izgub kolonij medonosnih čebel (3) referenčnega laboratorija Evropske unije za zdravje medonosnih čebel državam članicam nudijo napotke za programe študij spremljanja izgub kolonij medonosnih čebel. Smernice določajo, da se v izbranih čebelnjakih izvedejo trije pregledi in da se zadnji pregled opravi v sezoni za proizvodnjo medu, da se lahko objektivno oceni število izgubljenih ali oslabljenih kolonij. Država članica bi morala obdobje izbrati glede na svoje posebne podnebne značilnosti.
            
         
               (3)
            
            
               Nekatere države članice so zahtevale, da se obdobje za programe študij spremljanja izgub kolonij medonosnih čebel, določeno v Izvedbenem sklepu 2012/362/EU, podaljša po 30. juniju 2013, ker ob upoštevanju geografskega položaja navedenih držav članic in sezonskih razmer svojih programov morda ne bi mogle zaključiti pred navedenim datumom.
            
         
               (4)
            
            
               Da bi vse države članice, vključene v programe študij spremljanja izgub kolonij medonosnih čebel, lahko zaključile tretji krog ogledov poleti, je treba spremeniti rok iz Izvedbenega sklepa 2012/362/EU s 30. junija 2013 na 30. september 2013.
            
         
               (5)
            
            
               Izvedbeni sklep 2012/362/EU bi bilo zato treba ustrezno spremeniti.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V členu 1(2)(a) Izvedbenega sklepa 2012/362/EU se datum „30. junija 2013“ nadomesti z datumom „30. septembra 2013“.
   Člen 2
   Ta sklep je naslovljen na Kraljevino Belgijo, Kraljevino Dansko, Zvezno republiko Nemčijo, Republiko Estonijo, Helensko republiko, Kraljevino Španijo, Francosko republiko, Italijansko republiko, Republiko Latvijo, Republiko Litvo, Madžarsko, Republiko Poljsko, Portugalsko republiko, Slovaško republiko, Republiko Finsko, Kraljevino Švedsko in Združeno kraljestvo Velike Britanije in Severne Irske.
   
      V Bruslju, 17. maja 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 176, 6.7.2012, str. 65.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf